ไม่รู้จะเริ่มยังไงน่ะค่ะ เดียวนี้จะมีอาการที่เปลี่ยนไปได้ชัดทางอารมณ์ เริ่มคุมอารมณ์ตัวเองไม่ค่อยอยู่ หงุดหงิดง่าย นึกอยากจะโกรธคือโกรธ ขี้วีนมากกว่าเดิม เริ่มมีอาการเครียดหนักมากไม่ว่าจะเรื่องเล็กน้อย เก็บคิดทุกเรื่อง น้อยใจทุกอย่าง อะไรไม่ได้ดั่งใจเดียวนี้อดทนไม่เก่งแล้วค่ะ เอาเเค่นี้ก่อนน่ะค่ะ อยากทราบมันปกติไม(แต่สำหรับหนูว่าตัวเองเริ่มเปลี่ยนมากๆ)
สวัสดีค่ะ อาการหงุดหงิด โมโหง่าย อาจเกิดจากความผิดปกติในการควบคุมอารมณ์แบบชั่วคราว หรือ มีความผิดปกติในเรื่องของบุคลิกภาพในลักษณะเป็นคนก้าวร้าว หรือ มีภาวะที่มีเรื่องชอบความรุนแรงซึ่งเป็นภาวะที่เกิดขึ้นโดยไม่ทราบสาเหตุชัดเจน อาจจะเกิดจากเคยเป็นถูกกระทำ หรือ เคยเห็นการถูกกระทำทำให้มีการฝั่งใจ หรืออาจเป็นพฤติกรรมที่แสดงออกมาในบางโรคเช่นภาวะซึมเศร้า โรคซึมเศร้า เป็นต้นการควบคุมอารมณ์ให้ได้เป็นเรื่องที่สำคัญที่สุดค่ะ ถ้าอาการยังไม่รุนแรงจนถึงขั้นทำร้ายตนเองหรือผู้อื่น อาจจะนึกถึงแค่ความผิดปกติในการควบคุมอารมณ์แบบชั่วคราวซึ่งรักษาและควบคุมได้ด้วยการตั้งสติ อาจจะลองนับ 1-10 ในใจหรือเดินไปยังที่สงบเพื่อคุมอารมณ์ก่อนแนะนำผ่อนคลายความเครียดด้วยการหากิจกรรมที่ชอบทำ พูดคุยกับเพื่อนและคนในครอบครัวที่ไว้ใจได้ ถ้ารู้สึกว่าอาการเป็นรุนแรงมาก จนไม่สามารถควบคุมตัวเองได้ หรือมีผลต่อการใช้ชีวิตประจำวันมาก ควรไปพบแพทย์เพื่อตรวจเพิ่มเติม